Diari Oficial de la Generalitat Valenciana


Sumari del DOGV 8963, del 30-11-2020 (2020/10364)

DECRET 193/2020, de 27 de novembre, del Consell, de modificació del Decret 60/2020, de 15 de maig, del Consell, d'aprovació de bases reguladores i concessió directa d'ajudes en matèria d'habitatge per a pal·liar situacions d'especial vulnerabilitat per la Covid-19.
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8963

Data del DOGV
:   30-11-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/10466


Data del document
:   27-11-2020

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Decret

Descriptors 

:   * Vicepresidència i Conselleria d'Igualtat i Polítiques Inclusives
    * Vicepresidència Segona i Conselleria d'Habitatge i Arquitectura Bioclimàtica
    * ajuda pública

DECRET 193/2020, de 27 de novembre, del Consell, de modificació del Decret 60/2020, de 15 de maig, del Consell, d'aprovació de bases reguladores i concessió directa d'ajudes en matèria d'habitatge per a pal·liar situacions d'especial vulnerabilitat per la Covid-19. [2020/10506]  
  
El Decret 60/2020, de 15 de maig, del Consell, d'aprovació de bases reguladores i concessió directa d'ajudes en matèria d'habitatge per a pal·liar situacions d'especial vulnerabilitat per la Covid-19 estableix un règim d'ajudes per concessió directa de caràcter excepcional i singularitzat, a les entitats locals que figuren en l'annex del decret amb la finalitat que per les entitats locals, es facilite una solució habitacional immediata a les persones víctimes de violència de gènere, a les persones que hagen patit desnonament del seu habitatge habitual, a les persones sense llar i a altres persones especialment vulnerables afectades directament o indirectament per la Covid-19, dins de l'àmbit territorial de la Comunitat Valenciana.  
No obstant això, les entitats locals beneficiàries de les ajudes han posat de manifest les dificultats que estan patint per a poder desenvolupar la línia de subvenció concedida per la mateixa evolució de la pandèmia que contínua avançant de manera inexorable i, fins i tot, pels ajustos laborals transitoris que han hagut de realitzar les mateixes entitats responsables de l'execució del programa el que impedeix executar i justificar la destinació de les ajudes al fi concedit en el període temporal establit en el decret esmentat.  
L'article 8.1 del Decret 60/2020, relatiu a la justificació per les entitats locals de l'aplicació donada a les subvencions, establia com a data límit per a justificar la despesa subvencionada l'1 de desembre de 2020 i, mitjançant aquest decret, es modifica fins al 15 de desembre de 2020.  
  
Per tot això, i d'acord amb el que s'estableix en l'article 28.c de la Llei 5/1983, de 30 de desembre, de la Generalitat, del Consell, a proposta conjunta de la vicepresidenta i consellera d'Igualtat i Polítiques Inclusives i del vicepresident segon i conseller d'Habitatge i Arquitectura Bioclimàtica, amb la deliberació prèvia del Consell, en la reunió de 27 de novembre de 2020,  
  
  
DECRETE  
  
Article 1. Modificació de l'article 8.1 del Decret 60/2020, de 15 de maig, del Consell, d'aprovació de bases reguladores i concessió directa d'ajudes en matèria d'habitatge per a pal·liar situacions d'especial vulnerabilitat per la Covid-19  
L'article 8.1 del Decret 60/2020, queda redactat en els següents termes:  
«1. L'entitat local haurà de justificar, abans del 15 de desembre de 2020, la despesa subvencionada, mitjançant la presentació, davant de la Direcció General d'Emergència Habitacional, Funció Social de l'Habitatge i Observatori de l'Hàbitat i Segregació Urbana, d'un certificat d'obligacions reconegudes per la corporació en aquest període, subscrit per la persona titular de la intervenció i amb el vistiplau de la persona titular de l'alcaldia presidència de l'entitat local, segons el model normalitzat.»  
  
Article 2. Efectes  
Aquest decret produirà efectes des del dia de la publicació en el Diari Oficial de la Generalitat Valenciana.  
  
Article 3. Recursos  
Contra aquest decret, que posa fi a la via administrativa, es podrà interposar, potestativament, un recurs de reposició davant l'òrgan que ha dictat l'acte, en el termini d'un mes des de la publicació en el Diari Oficial de la Generalitat Valenciana, d'acord amb el que es disposa en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació, en el Diari Oficial de la Generalitat Valenciana. Tot això de conformitat amb el que es disposa en els articles 10, 44 i 46 de l'esmentada Llei 29/1998, de 13 de juliol, reguladora de la jurisdicció contenciosa administrativa, i sense perjudici que s'utilitze qualsevol altra via que es considere oportuna.